
                                              PARLAMENTUL ROMÂNIEI

                                                CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 25.11.2011      

                           PL.x 652/2011                    

	
	


AVIZ
asupra proiectului de Lege pentru aprobarea plafoanelor unor indicatori specificaţi în cadrul fiscal - bugetar şi a unor măsuri financiar - bugetare aplicabile până la 1 ianuarie 2014
         În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea plafoanelor unor indicatori specificaţi în cadrul fiscal - bugetar şi a unor măsuri financiar - bugetare aplicabile până la 1 ianuarie 2014, trimis cu adresa nr. PL.x 652 din 21 noiembrie 2011, înregistrat sub nr.31/1098 din 21 noiembrie 2011. 
      Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
            Senatul a respins iniţiativa legislativă în şedinţa din 14 noiembrie 2011.
      Iniţiativa legislativă are ca obiect de reglementare stabilirea plafoanelor pentru deficitul bugetului general consolidat, exprimat ca pondere în P.I.B., precum şi stabilirea unor cheltuieli de personal pentru anii 2012 şi 2013.

         Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 877 din 4 august 2011.

         În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege pentru aprobarea plafoanelor unor indicatori specificaţi în cadrul fiscal - bugetar şi a unor măsuri financiar - bugetare aplicabile până la 1 ianuarie 2014,
        În raport cu obiectul şi conţinutul reglementării, proiectul de lege face parte din categoria legilor ordinare.      
             PREŞEDINTE,                                                                                SECRETAR,
                  Daniel BUDA                                                                        Gabriel ANDRONACHE
Consilier, Ciprian Bucur

